पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमित मरीजाें के लिए स्वास्थ्य विभाग के पास ऑक्सीजन की किल्लत के बीच बेड की भी कमी हो चुकी है। जिन प्राइवेट व सरकारी अस्पताल को कोविड सेंटर बनाए हैं, वहां बिस्तर फुल चल रहे हैं। ऐसे में यदि होम आइसोलेट मरीज का ऑक्सीजन लेवल कम होता है तो कोरोना संक्रमित मरीज को लेकर परिजनों को सिविल अस्पताल व कोविड सेंटर की दौड़ लगानी पड़ रही है।
यहां आपातकालीन स्थिति में मरीज का चेकअप तो हो रहा है लेकिन ऑक्सीजन बेड नहीं है। इसके अलावा ऑक्सीजन भी सिर्फ कोविड-सेंटर अस्पताल को मिल रही है। इसलिए कोरोना संक्रमित मरीजाें की परेशानी ज्यादा बढ़ गई है। इस मामले में सिविल अस्पताल कैंट के पीएमओ डाॅ. राकेश सहल ने बताया कि हमारे पास 60 बेड तैयार करने के आदेश आए थे, जिनके मुताबिक बेड की व्यवस्था कर दी गई थी।
कोरोना संक्रमित मरीजों की संख्या बढ़ती देखकर 10 बेड की संख्या और बढ़ा दी है। कोरोना संक्रमित मरीज आते हैं और ठीक होने के बाद उन्हें छुट्टी दे दी जाती है। वीरवार सुबह तक अस्पताल में 64 मरीज दाखिल थे। कोरोना संक्रमित मरीज का ऑक्सीजन लेवल यदि थोड़ा भी डाउन होता है तो मरीज के परिजन उसे लेकर सीधे अस्पताल आ रहे हैं, जिससे बचना चाहिए। डाॅक्टरों की टीम से संपर्क करना चाहिए। स्थिति गंभीर होने पर उसे दाखिल किया जा रहा है।
5 घंटे भटकने के बाद ऑक्सीजन बेड मिला: तारा नगर की रहने वाली 40 वर्षीय महिला मीनू रानी कोरोना संक्रमित हैं। पहले सांस लेने में दिक्कत हुई थी, जिसके बाद कोरोना टेस्ट और रोटरी अस्पताल से सीटी स्कैन कराया। चेक करने के बाद पता चला कि उसका सीटी स्कोर 64 प्रतिशत है। वीरवार को जब ऑक्सीजन लेवल कम हुआ तो परिजन मरीज को लेकर चिंतित हो गए।
सिविल अस्पताल समेत अन्य अस्पताल में पहुंचे तो ऑक्सीजन बेड नहीं मिला। दोपहर बाद जब ऑक्सीजन लेवल 24 प्रतिशत रह गया तो वेंटिलेटर वाली एंबुलेंस के जरिए उसे सिविल अस्पताल में ले जाया गया। परिजन हरीश ने बताया कि सिविल अस्पताल में करीब पांच घंटे के बाद उन्हें ऑक्सीजन बेड मिल गया है, जिससे थोड़ी राहत की सांस ली है।
हाई रिस्क पेशेंट लेकिन ऑक्सीजन बेड नहीं मिला
दयालबाग की 56 वर्षीय महिला नुतून कोरोना संक्रमित हैं और बीपी के साथ-साथ शुगर की पेशेंट हैं। दोनों बीमारियों के साथ-साथ कोरोना होने से हाई रिस्क पेशेंट हैं। इसी के चलते उनका ऑक्सीजन लेवल 86 प्रतिशत तक आ जाता है।
परिजन पहले एमएच अस्पताल में पहुंचे, जहां से डाॅक्टरों ने चेकअप के बाद उन्हें वापस घर भेज दिया। इसके बाद दोपहर को घर पर जब ऑक्सीजन लेवल 86 प्रतिशत पहुंचा तो परिजन उसे आनन-फानन में उसे सिविल अस्पताल कैंट में पहुंचे। अब परिजन चाहते हैं कि सिविल अस्पताल में बेड मिल जाए, लेकिन डाॅक्टरों का कहना था कि उनके पास कोई बेड नहीं है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva zho_Hant eng_Latn